	[bookmark: _GoBack][image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
11.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - ФИЛОЗОФИЈА у оквиру поља друштвено-хуманистичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - ФИЛОЗОФИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе    Мастер  филозоф  је у складу са листом звања коју је утврдио Национални савет, а дужина студија 1 године и 60 ЕСПБ је у складу са законом.  Програм је прихваћен 28.03. 2013. Сенат Универзитета у Новом Саду, на основу предлога Наставно научног већа Филозофског факултета.
Mоже се рећи да је сврха овог студијског програма јасно и недвосмислено формулисана. Када узмемо у обзир да није наведено да је сврха студијског програма у складу са основним задацима и циљевима установе, једино се може предпоставити да је сврха овог студијског програма у складу са њима.  Mоже се потврдити да су циљеви јасно и недвосмислено формулисани и на основу тога закључити да циљеви студијског програма укључују стицање одговарајућих компетенција и академских вештина. На основу описа je могуће  закључити да су циљеви студијског програма у складу са основним задацима и циљевима устаноve.
У опису о испуњености стандарда наведени су исхода учења, који обухватају  опште и предметно специфичне способности које ће студенти стећи савладавањем овог студијског програма. Форма Прилога 4.1 Додатак дипломи је у складу са захтевима стандарда и попуњен je како се то захтева Правилником о садржају јавних исправа које издаје висикошколска установа, члан 5.  
Структура курикулума студијског програма Филозофија (МАС)обухвата распоред предмета по семестрима и годинама студија. Фонд часова активне наставе утврђен је за све предмете, али није приказан фонд часова активне наставе по сместрима и на годинама студија на недељном нивоу. Утврђен је одговарајући број ЕСПБ бодова за све предмет и укупан број од 60 ЕСПБ бодова на нивоу студијског програма. Структура курикулума студијског програма, која је дата у спецификацијама предмета, обухвата све елементе који се захтевају, али уз одређени број недостатака. У делу циљеви, код неких предмета говори се о методама извођења наставе; исходи предмета код свих предмета су дефинисани добро. Kод већине предмета су наведени садржаји практичне наставе. На основу података из описа о испуњености овог стандарда и електронског формулара, констатује се да је број часова предавања у студијском програму 10, што је одговарајућа заступљеност, минимално 25% од укупног броја часова активне наставе. Изборни предмети су заступљени са 63,33% од укупног броја ЕСПБ бодова, што је знатно више од минимално захтеваних 30%.
Анализом структуре студијског програма, програм je целовит и свеобухватан. Nа основу увида у пре свега садржаје теоријске наставе, методе извођења наставе, као и наведену литературу за одговарајуће предмете, констатује се да програм нуди одређени ниво нових стручних сазнања за овај ниво студија. Sтудијски програм Филозофија (МАС) усаглашен je са другим програмима на установи. Uвидом у програме мастер и докторских академских студија филозофије констатује се да је програм усаглашен са другим програмима на овој установи.  У опису о овог стандарда наводи се да је студијски програм усклађен са програмима следећих иностраних високошколских установа: Институтом за филозофију Филозофског факултета у Бохуму (Немачка), Одсеком за филозофију Филозофског факултета у Темишвару (Румунија), Департманом за филозофију Филозофског факултета у Великом Трнову (Бугарска), Одсјеком за филозофију Филозофског факултета у Загребу (Хрватска) и Одељењем за филозофију Филозофског факултета у Бањалуци (БиХ). 
У односу на планиран број за упис од 20 студената на овај студијски програм и на основу увида у стандард 10 и одговарајуће табеле са подацима о простору и другим ресурсима, може се рећи да се на програм уписује одговарајући број студената, сходно расположивим могућностима установе.  На овај програм уписују се студенти који имају завршене основне академске студије Филозофије обима 240 ЕСПБ бодова без полагања пријемног испита, а рангирање се спроводи на основу просечне оцене током студија и дужине трајања студија.  
Прегледом спецификација свих предмета на студијском програму, закључује се да студенти полагањем испита стичу одређени број ЕСПБ бодова. Утврђен је број ЕСПБ бодова за све предмете у студијском програму. Међутим утврђивање ЕСПБ бодова није урађено према оптерећењу студента кроз часове активне наставе и применом  јединствене методологије. На основу увида у спецификације предмета може се закључити да се успешност студената у савлађивању предмета прати током наставе и изражено је бројем поена. Стицање поена је предвиђено кроз рад у настави испуњавањем предиспитних обавеза и њихов износ се креће између 30 и највише 70 поена. Предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита. 
На овом студијском програму ангажовано је 9 наставника и у односу на број часова активне наставе може се рећи да је ангажован довољан број наставника. Међутим, није могуће потврдити да просечно оптерећење наставника не прелази 6 часова активне наставе недељно, из разлога што се у електронском формулару и табели 9.2 види да 8 од 9 наставника има знатно више часова активне наставе недељно. Појединачно оптерећење наставнике ангажованих на овом студијском програму није веће од 12 часова активне наставе недељно. Из електронског формулара, али и из одговарајућих табела се види да 100% часова активне наставе држе наставници са пуним радним временом. Сви наставници ангажовани на овом студијском програму имају стечен назив доктора наука.  сто као и за наставнике, тако се може рећи и за сараднике. Број сарадника је довољан да покрије укупан број часова практичне наставе, а да при томе просечно оптерећење сарадника није веће од 10 часова активне наставе недељно.  Квалификације већег броја наставника одговарају нивоу њиховог задужења и документоване су референцама. За студијски програм Филозофија (МАС) планиран је упис 20 студената.  У електронском формулару се види да је за све предмете дефинисана 1 група за предавања и 1 група за вежбе, што је у складу са захтевима стандарда.                  
Узимајући у обзир да је на студијски програм Филозофија (МАС) планиран упис 20 студената, а на основу података из табеле 10.1, могло би се предпоставити да обезбеђен одговарајући простор за извођење наставе. Међутим, у табели 10.1 није наведен конкретан простор који се користи за овај студијски програм, наведен је вероватно укупан простор Универзитета у Новом Саду. Дакле може се рећи да постоји простор за извођење наставе, уз озбиљну примедбу да треба дефинисати оне просторије које ће се користити за овај студијски програм.    Mоже се рећи да установа поседује радни простор за наставнике и сараднике, али би требало конкретно навести просторије које користе наставници и сарадници отсека за психологију. На основу података у Табели 10.2  Листа опреме (приложени документ је ''Обрачун амортизације основних средстава за 2012. годину''), није могуће закључити која опрема ће бити коришћена за извођење наставе на овом студијском програму. Установа је приложила табелу 10.3 у којој се налази листа од 101 библиотечке јединице, без назива издавача, а у табели 10.4  листа од 21 уџбеника доступних студентима на овом студијском програму. Установа је приложила Табелу 10.5 покривеност обавезних предмета одговарајућом уџбеничком литературом. Из података у овој табели, али и на основу табела наведених у претходном ставу, закључује се да је установа обезбедила покривеност предмета одговарајућом уџбеничком литературом.
Приложен је и Прилог 11.2 Јавно публикован документ –Политика обезбеђења квалитета, који је у ствари ''Смернице стратегије обезбеђења квалитета рада Филозофског факултета''. Установа је формирала Комисију за квалитет са одговарајућим саставом чланова, наставно особље, ненаставно особље и студенти. Дат је прилог 11.4 Извод из Статута установе којим се регулише оснивање и делокруг рада комисије за квалитет, али у коме делокруг рада комисије није дефинисан. Правилник о уџбеницима, Прилог 11.3 приложен.  Може се видети да је обезбеђено учешће студената у Кoмисији за квалитет, а из извештаја о самовредновању се може рећи да је обезбеђена и активна улога студената у контроли квалитета.

После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - ФИЛОЗОФИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ФИЛОЗОФИЈА у оквиру поља друштвено-хуманистичких наука и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

